**NOGOMETNI SAVEZ**

**KRAPINSKO – ZAGORSKE ŽUPANIJE**

**Z A B O K**

 U svezi Članka 9 Pravilnika o natjecanju HNS-a, Izvršni odbor NSKZŽ Zabok na svojoj sjednici od 21. kolovoza 2017. godine donio je

 **P R O P O Z I CI J E**

 **NATJECANJA U NOGOMETNIM LIGAMA NSKZŽ**

 **ZABOK ZA NATJECATELJSKU 2017/2018 GODINU**

 Č**lanak 1**

 I ŽNL (Županijska nogometna liga) seniori broji 14 klubova, a II ŽNL broji 11 klubova

 **Članak 2**

 U natjecateljskoj sezoni 2017/2018 godine natječu se slijedeći klubovi seniora:

 **I ŽNL II ŽNL**

 Svi klubovi I ŽNL moraju imati u natjecanju seniore, juniore, pionire i mlađe pionire. Klubovi II ŽNL mogu imati u natjecanju seniore i ostale mlađe dobne kategorije.

|  |  |  |  |
| --- | --- | --- | --- |
| **RB** | **SENIORI 1 ŽNL** |  | **SENIORI 2 ŽNL** |
| **1** | **GOLUBOVEC** | **ĐALSKI** |
| **2** | **INKOP** | **DESINIĆ** |
| **3** | **KLANJEC** | **IVANČICA** |
| **4** | **MATIJA GUBEC** | **JEDINSTVO** |
| **5** | **MLADOST MB** | **LOBOR** |
| **6** | **OROSLAVJE** | **MILENGRAD** |
| **7** | **OŠTRC** | **MLADOST B** |
| **8** | **RADOBOJ** | **OMLADINAC** |
| **9** | **RUDAR D** | **PREGRADA** |
| **10** | **RUDAR M** | **SLOGA** |
| **11** | **STRAŽA** | **TOPLICE** |
| **12** | **STUBICA** | **VATROGASAC** |
| **13** | **TONDACH** |  |
| **14** | **ZAGOREC VT** |  |

 **Natjecanje juniora organizira se u dvije lige:**

|  |  |  |  |
| --- | --- | --- | --- |
| **RB** | **JUNIORI „A“** |  | **JUNIORI „B“** |
| **1** | **JEDINSTVO** | **GAJ MAČE** |
| **2** | **KLANJEC** | **GOLUBOVEC** |
| **3** | **MLADOST Z** | **INKOP** |
| **4** | **OROSLAVJE** | **IVANČICA** |
| **5** | **PREGRADA** | **LOBOR** |
| **6** | **RUDAR DZ** | **MATIJA GUBEC** |
| **7** | **RADOBOJ** | **MILENGRAD** |
| **8** | **STRAŽA** | **MLADOST MB** |
| **9** | **TONDACH** | **OŠTRC** |
| **10** | **ZAGOREC VT** | **RUDAR M.** |
| **11** | **ZAGOREC KR** | **SLOGA** |
| **12** |  | **STUBICA** |

 **Natjecanje pionira organizira se u dvije lige:**

|  |  |  |  |
| --- | --- | --- | --- |
| **RB** | **PIONIRI „A“** |  | **PIONIRI „B“** |
| **1** | **JEDINSTVO** | **GAJ MAČE** |
| **2** | **KLANJEC** | **GOLUBOVEC** |
| **3** | **MATIJA GUBEC** | **INKOP** |
| **4** | **MLADOST Z** | **IVANČICA** |
| **5** | **OROSLAVJE** | **LOBOR**  |
| **6** | **PREGRADA** | **MILENGRAD** |
| **7** | **RADOBOJ** | **MLADOST B** |
| **8** | **STRAŽA** | **MLADOST MB** |
| **9** | **STUBICA** | **OŠTRC** |
| **10** | **TONDACH** | **RUDAR DZ** |
| **11** | **ZAGOREC VT** | **RUDAR M.** |
| **12** | **ZAGOREC KR** | **SLOGA** |

 **Natjecanje mlađih pionira organizira se u dvije lige:**

|  |  |  |  |
| --- | --- | --- | --- |
| **RB** | **MLAĐI PIONIRI „A“** |  | **MLAĐI PIONIRI „B“** |
| **1** | **JEDINSTVO** | **GAJ MAČE** |
| **2** | **KLANJEC** | **GOLUBOVEC** |
| **3** | **MLADOST Z** | **INKOP** |
| **4** | **OROSLAVJE** | **IVANČICA** |
| **5** | **PREGRADA** | **MATIJA GUBEC** |
| **6** | **RADOBOJ** | **MLADOST MB** |
| **7** | **RUDAR DZ** | **OŠTRC** |
| **8** | **STRAŽA** | **RUDAR M.** |
| **9** | **TONDACH** | **SLOGA** |
| **10** | **TOPLICE** | **STUBICA** |
| **11** | **ZAGOREC VT** | **ZAGOREC KR**  |

 **Natjecanje limača organizira se u dvije skupine:**

|  |  |  |  |
| --- | --- | --- | --- |
| **RB** | **LIMAČI „A“** |  | **LIMAČI „B“** |
| **1** | **JEDINSTVO** | **GAJ** |
| **2** | **MLADOST Z** | **INKOP** |
| **3** | **OROSLAVJE** | **IVANČICA** |
| **4** | **PREGRADA** | **LOBOR** |
| **5** | **RADOBOJ** | **MATIJA GUBEC** |
| **6** | **RUDAR DZ** | **MLADOST B** |
| **7** | **STRAŽA** | **MLADOST MB** |
| **8** | **TONDACH** | **OŠTRC** |
| **9** | **TOPLICE** | **SLOGA** |
| **10** | **ZAGOREC KR 1** | **STUBICA** |
| **11** | **ZAGOREC VT** | **ZAGOREC KR 2** |

 **Za natjecanje Zagića organizira se jedna liga i to:**

|  |  |
| --- | --- |
| **RB** | **ZAGIĆI** |
| **1** | **GAJ MAČE** |
| **2** | **IVANČICA** |
| **3** | **MLADOST MB** |
| **4** | **MLADOST Z** |
| **5** | **PREGRADA** |
| **6** | **RADOBOJ** |
| **7** | **RUDAR DZ** |
| **8** | **SLOGA** |
| **9** | **STRAŽA** |
| **10** | **STUBICA** |
| **11** | **TONDACH** |
| **12** | **TOPLICE** |
| **13** | **ZAGOREC KR 1** |
| **14** | **ZAGOREC KR 2** |

 **Natjecanje veterana organizira se u dvije lige:**

|  |  |  |  |
| --- | --- | --- | --- |
| **RB** | **VETERANI 1 ŽNL** |  | **VETERANI 2 ŽNL** |
| **1** | **GOLUBOVEC** | **DESINIĆ** |
| **2** | **JEDINSTVO** | **INKOP** |
| **3** | **MATIJA GUBEC** | **IVANČICA** |
| **4** | **MLADOST MB** | **LOBOR** |
| **5** | **MLADOST Z** | **MLADOST B** |
| **6** | **OROSLAVJE** | **MLADOST Z 2** |
| **7** | **RADOBOJ** | **OMLADINAC** |
| **8** | **RUDAR DZ** | **OŠTRC** |
| **9** | **RUDAR M** | **PREGRADA** |
| **10** | **STRAŽA** | **SLOGA** |
| **11** | **STUBICA** | **TOPLICE** |
| **12** | **TONDACH** | **ZAGOREC VT** |
| **13** | **VATROGASAC** | **KLANJEC** |
| **14** | **ZAGOREC KR** |  |

 **NATJECANJE VODI POVJERENIK ZA NATJECANJE NSKZŽ ZABOK.**

 **Članak 3**

 Organizaciju utakmica provode klubovi domaćini, prema postojećim propisima i uputama te su se dužni brinuti se za uspješnu organizaciju utakmica.

 **Članak 4**

 Natjecanje seniora i veterana I i II ŽNL, te juniora, pionira, mlađih pionira, limača skupine A i B dvostrukom bod sistemu, a liga Zagića također po dvostrukom bod sistemu. Prema utvrđenom kalendaru natjecanja, koji je sastavni dio ovih propozicija, svaki klub mora biti jednom domaćin i jednom gost. Izuzetke odobrava Povjerenik za natjecanje. Nakon završenog natjecanja u skupinama juniori, pioniri, mlađi pioniri i limači razigravaju za plasman od 1 do 4 mjesta odigravanjem dviju utakmica kao domaćin i kao gost. Ždrijebom će se izvlačiti koji klub prvu utakmicu igra kao domaćin.

 **Članak 5**

 Raspored odigravanja utakmica utvrđuje Povjerenik za natjecanje 20 dana prije početka natjecanja, tako da se natjecateljski brojevi izvlače ždrijebom na plenumu klubova. U koliko neki klub iz određenih objektivnih razloga traži odigravanje utakmice kao gost, a prema rasporedu je domaćin, tada se to dozvoljava uz pismeni sporazum klubova. Ova izmjena mora biti unijeta u raspored natjecanja prije početka natjecanja. U iznimnim prilikama dozvoljava se promjena mjesta i vremena odigravanja utakmica u toku prvenstva. **Klubovi su dužni o tome postići pismeni sporazum, koji su dužni dostaviti Povjereniku za natjecanje najkasnije 14 dana prije odigravanja utakmice.**

 **Članak 6**

 Utakmice se u pravilu igraju, subotom, nedjeljom i ponedjeljkom, a prema utvrđenom rasporedu natjecanja.

 **Članak 7**

 Povjerenik za natjecanje može na traženje klubova odgoditi odigravanje prvenstvene utakmice u slučaju proglašenja epidemije od strane nadležnih zdravstvenih organa, kao i u slučaju elementarnih nepogoda u pojedinim mjestima, kao i kod proglašenja opće žalosti. Isto tako može se odgoditi utakmica u koliko dođe do saobraćajne nezgode javnih prijevoznih sredstava.

 **Članak 8**

 U interesu pravilnog odvijanja natjecanja, zadnja dva kola u proljetnom dijelu natjecanja igraju se isti dan u isto vrijeme.

 **Članak 9**

 Svaki klub u ovom natjecanju dužan je prvenstvene i CUP utakmice odigravati sa svojim najboljim momčadima. Neizvršavanje ove obveze povlači disciplinsku odgovornost.

 **Članak 10**

 **Predstavnici klubova moraju imati pismeno ovlaštenje, a u I i II ŽNL seniora i juniora licencu koja glasi na njihovo ime i na kojoj se nalazi fotografija.**

 **Članak 11**

 Najkasnije 30 minuta prije početka utakmice ovlašteni službeni predstavnik kluba dužan je delegatu utakmice dostaviti:

1. Popis igrača po redoslijedu nastupa, uz športske iskaznice složene po tom redoslijedu,
2. Punomoć na kojoj je upisan službeni predstavnik kluba, liječnička služba, popis redara s punim imenom i prezimenom (za voditelja i broj osobne iskaznice), popis pobirača lopti s imenom i prezimenom, registarski broj automobila koji će služiti za slučaj prve pomoći te ime i prezime vozača koji ne može vršiti druge dužnosti na toj utakmici

 Ovlašteni službeni predstavnici klubova potpisuju Zapisnik o odigranoj utakmici. Mijenjanje ovlaštene osobe nije dozvoljeno. **Službenom predstavniku kluba dozvoljen je uvid u Športske iskaznice suparničkog kluba prije početka utakmice.**

 **Članak 12**

 Klub domaćin dužan je osigurati tiskanice zapisnika za utakmicu, zapisničara i računalo, te pružiti svu potrebnu pomoć delegatu prilikom pisanja zapisnika. Za sve lige osim veteranskih zapisnik o utakmici piše se u „Comet“ sustavu.

 **Članak 13**

 Zapisnik o odigranoj utakmici sastavlja se u 3 (tri) primjerka od kojih original ide Povjereniku za natjecanje NSKZŽ Zabok, prva kopija gostujućoj momčadi a druga ostaje domaćinu. Prvu i drugu stranu zapisnika potpisuje sudac, delegat i predstavnici klubova. Službenom predstavniku kluba dozvoljeno je najaviti žalbu u zapisnik utakmice. Ako se utvrdi pogreška, Povjerenik za natjecanje će u smislu Pravilnika o natjecanju HNS-a izvršiti ispravku i o tome obavijestiti zainteresirane, a protiv krivaca pokrenuti disciplinski postupak.

 **Članak 14**

 Organizaciju utakmice provodi klub domaćin. Nedovoljno ili površno izvršena organizacija utakmice povlači disciplinsku odgovornost prema odredbama disciplinskog pravilnika a naročito u slučajevima:

1. Nepropisno vršenje blagajničke službe
2. Neosiguravanje liječničke službe (IŽNL seniori licencirano medicinsko osoblje, a II ŽNL seniori i utakmice mladeži medicinski tehničar ili osoba osposobljena za pružanje prve pomoći),
3. Nedovoljan broj redara s trakom na ruci (najmanje 5 redara) a prema potrebi i više. Redari se mogu nalaziti unutar ograđenog dijela igrališta,a rukovoditelj osiguranja mora biti u blizini delegata,
4. Za odigravanje prvenstvene utakmice klub domaćin dužan je osigurati četiri (4) ispravne lopte koje moraju odgovarati propisima Pravila nogometne igre,
5. Nedovoljan broj pobirača lopti (najmanje dva),
6. Ako ne osigura osvježavajuće piće za obje momčadi, suce i delegata za vrijeme poluvremena, a kada je hladno topli napitak,
7. Ako ne osigura ulaz na igralište za 20 osoba gostujućeg kluba (igrači i službene osobe),
8. Ako u slučaju oštećenja ograde oko igrališta ne osigura dovoljan broj redara koji bi spriječili ulazak gledatelja u igralište, a koji bi na taj način ometali kod obnašanja dužnosti sudaca i ostalih službenih osoba,
9. Ako na vrijeme ne pripremi teren za igru (90 minuta prije početka utakmice), nedovoljno i nepravilno obilježi crte, nepokošena trava, oštećene mreže i drugo,
10. Ako za vrijeme utakmice prodaje alkoholna pića, kao i bezalkoholna pića u staklenim bocama, na igralištu i službenim prostorijama.

 **Članak 15**

 **Klub domaćin dužan je sucima i delegatu, kontroloru suđenja i gostujućem klubu osigurati normalne uvjete za pravilno odvijanje utakmice, te se starati o njihovom dočeku i sigurnom ispraćaju. Klub domaćin dužan je poduzeti sve potrebne mjere za sigurnost sudaca, delegata, kontrolora suđenja i gostujuće momčadi, za vrijeme odigravanja utakmice i sve do napuštanja igrališta i mjesta odgovarajućim prijevoznim sredstvom.**

 **Članak 16**

 Sva igrališta na kojima se igraju utakmice I i II ŽNL moraju biti registrirana od strane komisije NSKZŽ Zabok. Primjerak zapisnika o registraciji mora biti izvješen na vidnom mjestu u prostoriji gdje se piše zapisnik utakmice.

 **Članak 17**

 Igrališta I ŽNL na kojima se igraju utakmice moraju biti pokrivena travom dimenzija 100 x 64 m, a u II ŽNL dužine od 90 – 120 m i širine 45 – 90 m ograđena punom ogradom visine 1,20 m udaljenom od uzdužnih crta 2 m a od poprečnih crta 3 m, te koridor za ulaz i izlaz igrača.

 Igralište u svom sastavu mora imati:

* 3 svlačionice u kojima se mora nalaziti ploča i kreda
* 2 prostorije s toplom vodom i u svakom najmanje dva ispravna tuša
* sanitarni čvor, odvojen od gledatelja i sanitarni čvor za gledatelje
* prostoriju za pisanje zapisnika
* prostoriju za suce s ispravnim tušem
* uz uzdužnu crtu igrališta natkrivene kabine za igrače i službene osobe
* najmanje 10 kvalitetnih lopti
* jedan stalak sa dvije viseće lopte
* najmanje jedna prenosiva vrata normalnih dimenzija
* dvoja pokretna vrata 5 x 2 m ili 3 x 2 m
* jamu s pijeskom
* potrebne rekvizite za rad i natjecanje svih ekipa
* kutne zastavice
* zastavice za pomoćne suce
* mreže na vratima i drugo.

Klubovima koji neće ispunjavati unaprijed navedene uvjete Komisija za pregled igrališta NSKZŽ Zabok odobrit će igranje utakmica s rokom za otklanjanje nedostataka.

 **Članak 18**

 Seniorske utakmice igraju se nedjeljom popodne. Ekipe pionira igraju svoje utakmice kao predigre juniora subotom popodne ako je to moguće, a mlađi pionir, limači i zagići igraju po posebnom rasporedu subotom i nedjeljom prije podne. Veteranske utakmice igraju se u pravilu ponedjeljkom popodne.

 **Članak 19**

 Stručno pedagoškim radom mogu se baviti kao treneri samo one osobe koje imaju odgovarajuću spremu i dozvolu za rad (licencu).

 **Članak 20**

 Za obavljanje trenerskog poziva izdaje se dozvola za rad (licenca) od strane Instruktora NSKZŽ Zabok, koja vrijedi jednu natjecateljsku godinu.

 **Članak 21**

 Svi treneri, bez obzira na uzrast koji treniraju, moraju imati licencu i ispunjavati obveze prema Zboru trenera NSKZŽ Zabok.

 **Članak 22**

 U svom stručnom timu klubovi moraju imati:

* I ŽNL najmanje četiri trenera za rad s ekipama i to 1 sa B i 3 sa C licencom, a u koliko imaju u natjecanju limače onda 4 trenere sa C licencom
* II ŽNL dva trenera a u koliko u natjecanju imaju pionire, mlađe pionire i limače toliko trenera sa C licencom koliko ima kategorija u natjecanju

 **Članak 23**

 Klub koji neće poštivati odluke o stručno pedagoškom radu utvrđenom za klubove određenog stupnja natjecanja, odnosno odredbe o stručnom minimumu, kaznit će se prema DP HNS-a.

 **Članak 24**

 **PRAVO NASTUPA**

 **Na utakmicama zagića mogu nastupiti svi pravilno registrirani igrači koji na dan utakmice nisu mlađi od 6 godina života a na dan 01.07.2017. nisu bili stariji od 8 godina i 6 mjeseci.**

 Na utakmicama limača mogu nastupiti svi pravilno registrirani igrači koji na dan utakmice nisu mlađi od 8 godina života, a na dan 01. 07. 2017. godine nisu bili stariji od 10 godina i 6 mjeseci. Uz specijalni liječnički pregled mogu nastupiti igrači sa 7 godina života.

 Na utakmicama mlađih pionira mogu nastupati svi pravilno registrirani igrači koji na dan utakmice nisu mlađi od 10 godina života, a na dan 01. 07. 2017. godine nisu bili stariji od 12 godina i 6 mjeseci. Uz specijalni liječnički pregled mogu nastupati igrači sa navršenih 9 godina života.

 Na pionirskim utakmicama mogu nastupati svi pravilno registrirani igrači koji na dan utakmice nisu mlađi od 12 godina života, a jesenski dio prvenstva igrači rođeni 01. 07. 2002. godine a proljetni dio igrači rođeni 01. 01. 2003.. godine i mlađi. Uz specijalni liječnički pregled mogu nastupati igrači sa 11 godina života.

 Na juniorskim utakmicama mogu nastupati svi pravilno registrirani igrači ako na dan odigravanja utakmice nisu mlađi od 16 godina a na dan 01. 07. 2017. godine nisu bili stariji od 18 godina i 6 mjeseci. Uz specijalni liječnički pregled mogu nastupati igrači sa navršenih 15 godina života.

 Na prvenstvenim utakmicama I i II ŽNL seniori, imaju pravo nastupa svi pravilno registrirani igrači koji su stekli pravo nastupa temeljem objave u Službenom glasniku NSKZŽ Zabok, a prije početka utakmice su upisani u zapisnik utakmice kao igrači i zamjenici, te ako su navršili 17 godina života, izuzev igrača koji su na izdržavanju kazne zatvora. Uz specijalni liječnički pregled mogu nastupati igrači sa navršenih 16 godina života.

 Na prvenstvenim utakmicama veterana I i II ŽNL mogu nastupiti 2 mlađa igrača od 33 godine a na dan utakmice stariji od 30 godina. Veteranske momčadi mogu registrirati najviša 2 mlađa igrača.

 Specijalni liječnički pregled mora biti upisan u posebnom kartonu koji se prilaže uz športsku iskaznicu, a potvrđen je od strane nadležnog organa za registraciju igrača.

 Protiv kluba koji nastupi s igračem koji nije navršio 17 godina života, a bez specijalnog liječničkog pregleda, postupit će se prema odredbama DP HNS-a i Pravilnika o natjecanjima HNS-a.

 Rok važnosti liječničkog pregleda za sve igrače je šest mjeseci.

  **Igrač bez potvrde o liječničkom pregledu ne može nastupiti na utakmici.**

 **Članak 25**

 Svi igrači moraju u športskoj iskaznici imati upisan liječnički pregled i biti oglašeni kao sposobni. Igrač može nastupiti na svim utakmicama, sve dok je liječnički pregled važeći.

 **Članak 26**

 Igrač ne može u istom danu nastupati na dvije utakmice. Ako klub nastupi s igračem na javnoj utakmici, koji je toga dana već igrao na jednoj utakmici, pokrenut će se disciplinski postupak protiv kluba i igrača, s time što će klub snositi posljedice predviđene Pravilnikom o natjecanjima, u koliko je ovaj prekršaj učinjen na utakmici stalnog natjecanja.

 **Članak 27**

 Na prvenstvenim utakmicama seniora može se zamijeniti 5 (pet) igrača, a kod mlađih dobnih kategorija i veterana primjenjuje se pravilo letećih zamjena. Na utakmici veterana dozvoljen je neograničen broj zamjena to jest mogu se zamijeniti svi igrači koji su upisani u Zapisnik utakmice, ali ne može biti upisano više od 18 igrača.

 **Članak 28**

 Klubovi na jednoj utakmici ne mogu nastupati u dresovima iste ili slične boje. Dresove mijenja gostujuća momčad, u koliko je domaćin nastupio u boji dresova koju je prijavio prije početka natjecanja, najmanje 20 dana ranije. Na poleđini dresova momčadi moraju imati vidljive brojeve od 1 – 99 propisane veličine 20 x 25 do 35 x 5 cm. U zapisnik utakmice se upisuje 18 igrača. Brojevi na dresovima moraju se slagati sa brojem na popisu igrača u Zapisniku utakmice.

 **Članak 29**

 Na prvenstvenim i CUP utakmicama mogu nastupati igrači čiji je identitet utvrđen putem športskih iskaznica. U slučaju nedostatka iskaznice, identitet se može utvrditi putem javne isprave (osobna iskaznica, putovnica, vozačka dozvola).

 Identitet igrača ili zamjenika utvrđuje se prije početka utakmice, a za vrijeme poluvremena za igrače koji nisu stigli na početak utakmice, te po završetku utakmice za igrače koji su stigli tokom drugog poluvremena. Klub može na vlastiti rizik staviti u momčad igrača koji nema športsku iskaznicu ili javnu ispravu, pod uvjetom da se identitet tog igrača utvrdi najkasnije 15 minuta po završetku utakmice i to utvrdi u Zapisniku utakmice. Za igrače čiji identitet je utvrđen putem javne isprave klubovi moraju imati potvrde o izvršenom liječničkom pregledu jer bez istih nemaju pravo nastupa. **Liječnička potvrda vrijedi 15 dana od dana izdavanja.**

 **Članak 30**

 U natkrivenim kabinama na klupama mogu za vrijeme trajanja utakmice sjediti slijedeće osobe:

* rezervni igrači u športskoj opremi, upisani u Zapisnik utakmice
* trener kluba koji ima licencu
* športski liječnik ili osoba za pružanje liječničke pomoći (I ŽNL mora imati licencu)
* delegat utakmice sa iskaznicom ( ne mora biti na klupi)
* ovlašteni službeni predstavnik kluba (licenca za I i II ŽNL seniori)
* kontrolor suđenja
* fizioterapeut koji mora imati uvjerenje o završenoj školi za fizioterapeute i osobnu iskaznicu

 Igrač koji u toku utakmice bude isključen mora odmah napustiti ograđeni dio igrališta, odlaskom u svlačionicu.

 **Za vrijeme odigravanje utakmice najstrože je zabranjeno komentiranje sudačkih odluka iz kabina za rezervne igrače, kao i izlaženje iz kabina i prilaženje uzdužnoj crti, osim ako je označen tehnički prostor u kojem trener ili služeni predstavnik mogu povremeno davati upute svojim igračima.**

 **Članak 31**

 **DELEGAT**

 Za svaku utakmicu I i II ŽNL seniori i I i II ŽNL juniori određuje se delegat koji zastupa rukovodstvo natjecanja i ima vrhovni nadzor na utakmicama.

 Delegat je obavezan da kompletan izvještaj s utakmice sastaviti odmah nakon završetka utakmice, samo u nazočnosti predstavnika oba kluba i suca utakmice. Odmah po završetku utakmice sudac potpisuje prvu i drugu stranu Zapisnika utakmice, provjeravajući dali su opomenuti i isključeni igrači upisani u Zapisnik utakmice, te rezultat utakmice i tko je postigao zgoditke.

 Žalbe po svim osnovama moraju se faksom ili telegramom najaviti u roku od 48 sati nakon odigrane utakmice, s obrazloženjem u dva primjerka te dokazom o uplaćenoj taksi i u roku od 3 (tri) dana nakon odigrane utakmice dostaviti Povjereniku za natjecanje. Ako je igrač bio isključen to se mora upisati u Zapisnik utakmice. Na utakmicama na kojima nije nazočan delegat, poslove delegata preuzima kontrolor, a ako i njega nema, onda sudac utakmice. Zapisnik se piše u 3 (tri) primjerka. Delegat je dužan u roku od 24 sata nakon odigrane utakmice dostaviti izvještaj Povjereniku za natjecanje (preporučeno ili osobno). U slučaju potrebe, organi natjecanja mogu zatražiti pismeno očitovanje službenih osoba utakmice.

 **DUŽNOSTI DELEGATA SU:**

* delegat je dužan doći na utakmicu 60 minuta prije njenog početka,
* delegat rukovodi sastankom službenih osoba i predstavnika klubova pred utakmicu, a koji se održava 60 minuta prije početka utakmice I ŽNL i 45 minuta II ŽNL i o tome popunjava Zapisnik,
* provjerava dali su plaćene takse službenih osoba sa prošle utakmice, kao i porez i doprinosi ako je uplata izvršena nalogom za plaćanje, te to upisati u Zapisnik utakmice,
* uz pomoć zapisničara ispunjava Zapisnik utakmice,
* mora pregledati sve športske iskaznice igrača koji nastupaju, te o eventualnim nepravilnostima upoznati predstavnike klubova,
* utvrditi dali treneri koji vode ekipe imaju ispravne licence,
* izvršiti kontrolu svih službenih osoba koje je dužan osigurati klub domaćin i dali isti tokom utakmice obavljaju svoj zadatak,
* pažljivo pratiti tijek utakmice i bilježiti sve nepravilnosti, radi unošenja u Zapisnik utakmice, kontrolira prodaju ulaznica,
* pruža pomoć sucima, klubovima i drugim službenim osobama, u koliko se za to ukaže potreba,
* po završetku utakmice sravnjuje podatke s sucem utakmice, o isključenjima, opomenama, povrijeđenim i zamijenjenim igračima,
* u Zapisnik utakmice pored imena i prezimena igrača upisuje broj pod kojim je igrač registriran,
* nakon svih upisanih podataka obje strane Zapisnika utakmice potpisuju predstavnici klubova, sudac i delegat utakmice,
* isključeni igrači, treneri i službene osobe upisuju se na drug u stranu Zapisnika utakmice.

 Protiv delegata koji neće obnašati dužnost propisanu ovim propozicijama i odredbama pravilnika, bit će pokrenut disciplinski postupak prema odredbama DP HNS-a. Delegati koji će prema kriterijima za ocjenjivanje delegata u jesenskom dijelu skupiti više od 35 negativnih bodova brišu se s liste delegata, a isto se odnosi i na proljetni dio natjecateljske sezone.

 **Članak 32**

 **SUCI**

 Za sve prvenstvene i CUP utakmice, suce određuje Povjerenik za delegiranje sudaca. Suci su dužni suditi utakmice u propisanoj športskoj opremi.

 **Članak 33**

 Sudac je dužan prije početka utakmice pregledati teren za igru i ostalo u skladu s Pravilnikom o nogometnom natjecanju i utvrditi dali je teren sposoban za igru. Ako sudac utvrdi da je teren nesposoban i da se utakmica ne može odigrati, dužan je svoju odluku priopćiti delegatu, kapetanima momčadi i predstavnicima klubova u čijoj je nazočnosti izvršio pregled. O tome obavještava Povjerenika za natjecanje u roku od 24 sata.

 **Članak 34**

 Sudac je dužan svojim potpisom ovjeriti Zapisnik o odigranoj utakmici. Prije potpisivanja zapisnika, sudac je dužan provjeriti dali je u Zapisnik upisan točan rezultat utakmice, imena i prezimena isključenih igrača, trenera i službenih osoba, razlog isključenja i opomene. U slučaju prekid utakmice iz bilo kojeg razloga ili žalbe na tijek utakmice, pomoćni suci dužni su također dati svoju izjavu.

 **Članak 35**

 Ako sudac prijavljuje neku osobu, predstavnika kluba ili igrača naknadno, tada to čini u Zapisnik utakmice. Takva osoba je automatski suspendirana, kao da je isključena za vrijeme igre.

 **Članak 36**

 Suci su dužni doći na igralište najkasnije 60 minuta prije početka utakmice, kao i na utakmice na kojima nema delegata. Ako sudac koji je određen za suca utakmice ne dođe na teren u zakazano vrijeme za početak utakmice, to jest kasni više od 15 minuta, utakmicu će voditi prvi pomoćni sudac.

 U slučaju nedolaska I pomoćnog suca, utakmicu vodi II pomoćni sudac. U koliko na utakmicu ne dođe niti jedan sudac, klubovi će se sporazumjeti da utakmicu vodi jedan od nazočnih sudaca, o čemu se sastavlja zapisnik koji potpisuju kapetani klubova i delegat prije početka utakmice. U slučaju da se ne mogu sporazumjeti, delegat će odlučiti koji će od nazočnih sudaca voditi utakmicu. Protiv suca koji ne dođe na utakmicu pokrenut će se disciplinski postupak.

 Suci su se dužni prije i poslije utakmice javiti delegatu.

 **Članak 37**

 **NEDOLAZAK NA UTAKMICU STALNOG NATJECANJA**

 Ako u roku od 15 minuta od određenog vremena za početak utakmice ne nastupi jedan klub s potrebnim brojem igrača 7 (sedam), sudac će priopćiti kapetanima klubova da se utakmica neće odigrati i to upisati u Zapisnik. Organ koji rukovodi natjecanjem registrirat će utakmicu 3 – 0 po službenoj dužnosti. U koliko utvrdi da je nedolazak kluba na utakmicu neopravdan, podnijet će protiv kluba prijavu Disciplinskom sucu. Klub koji ne pristupi odigravanju utakmice dužan je nadoknaditi štetu oštećenom klubu na osnovu dokumentiranog zahtjeva, a što utvrđuje i odobrava Povjerenik za natjecanje.

 **Članak 38**

 Na utakmicama pionira, mlađih pionira, limača i veterana, gdje nema delegata utakmice, sudac je obvezan da pregleda sve športske iskaznice i upozori na nastup igrača ako je stariji ili mlađi od propisanog godišta, ako nema upisan liječnički pregled, zabraniti nastup. Potrebno je izvršiti identifikaciju igrača.

 **Članak 39**

 Ako stariji igrač nastupi za klub, sudac to mora upisati u Zapisnik utakmice i dostaviti Povjereniku za natjecanje, koji će utakmicu registrirati 3 – 0 u korist suparničkog kluba, ako nije bio postignut bolji rezultat, a igrača predati na disciplinski postupak.

 **Članak 40**

 Protiv igrača koji nastupi pod lažnim imenom ili je stariji od propisanog godišta, pokreče se disciplinski postupak, kao i protiv njegovog kluba.

 **Članak 41**

 U slučaju neodigravanja ili prekida utakmice, postupit će se prema odredbama Pravilnika o natjecanju HNS-a.

 Klub koji je kažnjen zabranom igranja ne može nastupati i gubi utakmicu 3 – 0. Isto tako klub koji je suspendiran, ne može nastupati sve dok traje suspenzija, izrečena zbog neizvršavanja odluka nadležnih organa ili neispunjavanja obveza iz natjecanja, registrirat će se 3 – 0 u korist suparničkog kluba.

 Ostale utakmice na kojima klub nije mogao nastupati radi suspenzije, izrečene radi utvrđivanja materijalne istine, neophodno potrebne radi donošenja konačne odluke o nekim spornim slučajevima, neće se registrirati sve dok se ne donese konačna odluka. Po donošenju konačne odluke, klub je dužan odigrati utakmice prema rasporedu Povjerenika za natjecanje.

 **Članak 42**

 **REGISTRACIJE UTAKMICA**

 Sve odigrane utakmice registrira Povjerenik za natjecanje u roku od 14 dana, od dana odigravanja. U slučaju da je na neku utakmicu uložena žalba, rok za registraciju se produžava do konačne odluke po žalbi.

 **Članak 43**

 **ŽALBA**

 Žalba se podnosi Povjereniku za natjecanje, koji istu rješava u I stupnju, a može se podnijeti samo na odigranu utakmicu. Žalbe po svim osnovama moraju se najaviti faksom ili e-mail-om u roku od 48 sati, a obrazloženje u dva primjerka s dokazom o uplaćenoj taksi, utvrđenoj cjenikom, ima se u roku od 3 dana nakon odigrane utakmice dostaviti Povjereniku za natjecanje. U koliko rok za podnošenje ističe u nedjelju ili državni praznik, rok za podnošenje žalbe produžava se na prvi radni dan. Neblagovremeno najavljena žalba i ako nije uplaćena taksa, bit će odbačena.

 **Članak 44**

 Odluke o svim žalbama donose se najkasnije 14 dana od dana prijema žalbe, osim kada žalba zahtjeva postupak od drugih stručnih organa saveza. Tada se rok za rješenje žalbe produžuje na 30 dana, odnosno do konačne odluke nadležnog organa.

 **Članak 45**

 Žalba na odluku Povjerenika za natjecanje, podnosi se Komisiji za žalbe u roku od 8 dana po prijemu odluke – rješenja, putem Povjerenika za natjecanje.

 **Članak 46**

 Suspendirani igrač ili službena osoba nemaju pravo žalbe.

 **Članak 47**

 Žalba na odluku Disciplinskog suca podnosi se Komisiji za žalbe. Žalba mora biti taksirana i odaslana u propisanom roku. Odluka drugostupanjske komisije je konačna.

 **Članak 48**

 Igrač ili klub mogu podnijeti zahtjev za ublažavanje kazne koju rješava Skupština NSKZŽ Zabok, ali tek nakon isteka polovice kazne.

 **Članak 49**

 Klubovi koji ne izvršavaju propisane obveze ovim Propozicijama mogu biti kažnjeni temeljem Disciplinskog pravilnika od strane Disciplinskog suca.

 **Članak 50**

 Takse na žalbe objavljene su u Cjeniku tiskanica i usluga NSKZŽ Zabok. Iste se mogu mijenjati u toku godine.

 **Članak 51**

 Žalbe se rješavaju prema odredbama članaka 69 do 79 Pravilnika o natjecanjima.

 **Članak 52**

 **UTVRĐIVANJE PLASMANA**

 Plasman se utvrđuje na osnovu osvojenih bodova u prvenstvu po bod sistemu. Momčad koja je pobijedila dobiva 3 boda, a kod neriješenog rezultata svaki klub osvaja po 1 bod. Za natjecanje se vodi tablica. Tablica sadrži rezultate odigranih kola, imena momčadi, broj postignutih i primljenih zgoditaka i broj osvojenih bodova.

 Plasman na tablici se određuje zbrojem osvojenih bodova. Ako klub osvoji isti broj bodova, odlučuje razlika između postignutih i primljenih zgoditaka. U slučaju da je razlika ista, bolje mjesto na tablici zauzima klub koji je postigao više zgoditaka. Ako su postigli isti broj zgoditaka onda dijele mjesta koja im pripadaju.

 Izuzetno ako je riječ o mjestu koje odlučuje o prvaku ili o mjestu koje povlači prijelaz u viši ili niži stupanj natjecanja, kod jednakog broja bodova, plasman se utvrđuje na osnovu dodatne tablice od rezultata koje su u međusobnim susretima ostvarili klubovi sa jednakim brojem bodova u međusobnim susretima. Ako je zbroj bodova isti, odlučuje razlika između postignutih i primljenih zgoditaka, a ako je i ova razlika jednaka, odlučuje veći broj postignutih zgoditaka u gostima (kad su u pitanju dva kluba), odnosno veći broj zgoditaka ( kad su u pitanju tri ili više klubova). Ako se i na ovakav način ne može doći do rješenja, onda se odigravaju utakmice između zainteresiranih klubova i to:

- dvije utakmice po dvostrukom CUP sistemu ako su u pitanju dva kluba,

- tri utakmice po jednostrukom bod sistemu na neutralnom terenu, ako su u pitanju tri kluba,

- potreban broj utakmica po jednostrukom bod sistemu na neutralnom terenu, ako je u pitanju četiri

 ili više klubova.

 U koliko se klubovi dogovore, umjesto odigravanja utakmica, pitanje pobjednika može se utvrditi ždrijebom koji provodi natjecateljski organ.

 **Članak 53**

 Pored redovnog natjecanja u prvenstvu, na području NSKZŽ Zabok, svi klubovi obvezni su se natjecati u Hrvatskom kupu i to seniori, a juniori prema prijavama klubova.

 **Članak 54**

 CUP natjecanje odvija se po jednostrukom kup sistemu. Za sve ostalo vrijede odredbe ovih Propozicija.

 **Članak 55**

 Kod jednostrukog kup sistema u slučaju da klubovi postignu isti broj zgoditaka, pobjednik će se riješiti izvođenjem jedanaesteraca. Finalna utakmica igra se na neutralnom terenu i u slučaju neriješenog rezultata izvode se jedanaesterci.

 **Članak 56**

 Parovi kupa određuje se ždrijebom. Ždrijebanje se vrši nakon svakog odigranog kola. Ždrijebanjem rukovodi Povjerenik natjecanja. Ždrijebanje je javno.

 Kod jednostrukog kup sistema, klub koji je prvo izvučeni bit će domaćin. U narednim kolima domaćin je onaj klub koji je u prethodnim kolima više puta bio gost. Ako su oba kluba bili domaćini i gosti, domaćin će biti onaj klub koji se ždrijebom prvi izvuče. CUP natjecanjem rukovodi Povjerenik natjecanja.

 **Članak 57**

 **NAGRADE**

 Prvaci redovnog natjecanja I i II ŽNL seniori, juniori, pioniri, mlađi pioniri, limači i veterani za osvojeno prvo mjesto, dobivaju pehare u trajno vlasništvo. Isto tako nagrađuju se i najbolji strijelci u svim ligama.

 Finalisti CUP-a dobivaju pehare u trajno vlasništvo, a pobjednik CUP-a i prijelazni pehar.

 **Članak 58**

 **FINANCIJSKE OBVEZE**

 Na svim utakmicama moraju se prodavati ulaznice koje osigurava NSKZŽ Zabok. U koliko klubovi prodaju ulaznice štampane u vlastitoj režiji dužni su iste ovjeriti u NSKZŽ Zabok.

 Prihodi sa utakmice pripadaju klubu domaćinu. Cijene ulaznica određuje svaki klub posebno.

 **Članak 59**

 Klub je dužan ispuniti sve financijske obveze prema savezu (troškovi natjecanja, članarina kluba i igrača, namjenska sredstva za unapređenje sudačkog kadra i ostale pristojbe).

 **Članak 60**

 Klub je dužan po završetku utakmice ili najkasnije prije slijedeće utakmice podmiriti sucima, delegatu i ostalim službenim osobama takse sa uplaćenim porezom i prirezom. Visinu takse određuje Izvršni odbor NSKZŽ Zabok, a ista se u pravilu plaća nalogom za plaćanje.

 **Članak 61**

 Svaki klub obvezan je izraditi:

 - srednjoročni program rada i na traženje dostaviti ga Stručnoj komisiji NSKZŽ Zabok,

 - godišnji program rada svih struktura,

 - voditi kompletnu evidenciju svojih igrača,

 - obavezno voditi liječničke kartone,

 - obavezno voditi vlastitu evidenciju opomena i isključenja igrača.

 **Članak 62**

 Klub je obvezan na vrijeme preuzeti Službeni glasnik NSKZŽ Zabok. U slučaju da ga klub ne preuzme, to ga ne opravdava i nikakva obrazloženja neće se uzeti u obzir.

 **Članak 63**

 Klub domaćin dužan je osigurati 4 (četiri) ispravne lopte za odigravanje utakmice. Klub je dužan organizirati i osigurati pobirače lopti.

 **Članak 64**

 Klubovi su dužni poslati svoje igrače na revijalne i selektivne utakmice, a prema pozivu izbornika. Troškove snose matični klubovi. Nepoštivanje tih odredaba povlači disciplinsku odgovornost kako igrača tako i kluba, a prema odredbama disciplinskog pravilnika HNS-a.

 **Članak 65**

 **Klub koji odustane od prvenstvenog natjecanja uvrštava se u najniži stupanj natjecanja, bez obzira na do tada postignute rezultate u natjecanju.**

 **Smatrat će se da je klub odustao od natjecanja, ako neka od njegovih momčadi ne odigra neopravdano tri utakmice tijekom natjecanja u istoj natjecateljskoj godini. U koliko se radi o momčadi mlađih uzrasta, smatrat će se da je odustala samo momčad koja neopravdano nije odigrala tri utakmice. U tom slučaju će se klub uputiti na Disciplinski postupak.**

 **Članak 66**

 U koliko dođe do promjene sustava natjecanja na području HNS-a, tada će Izvršni odbor NSKZŽ Zabok donijeti odluku o načinu natjecanja na području ovog saveza.

 **Članak 67**

 Klubovi su dužni svaku javnu prijateljsku utakmicu ili turnir prijaviti NSKZŽ Zabok uz naznaku sudaca koji će suditi tu utakmicu ili tražiti od saveza delegiranje sudaca. Nepoštivanje ove odredbe povlači disciplinsku odgovornost.

 **Članak 68**

 Klubovi su dužni osigurati besplatni ulaz, izbornicima na području NSKZŽ Zabok, koji u cilju praćenja pojedinih igrača prisustvuju utakmicama, te Povjerenika za suđenje, Povjerenika za natjecanje, Disciplinskog suca. Takovim osobama biti će izdana potvrda od strane Stručne komisije NSKZŽ Zabok. Zloupotreba će biti kažnjena.

 **Članak 69**

 Prvak I ŽNL igrat će kvalifikacijske utakmice za ulazak u 4 nogometnu ligu središta Zagreb u natjecateljskoj sezoni 2018/2019. Iz I ŽNL lige u svakom slučaju ispada posljednje plasirani klub a prvak II ŽNL postaje član I ŽNL.

 Kod natjecanja veterana I ŽNL obavezno ispada posljednje plasirana momčad. U I ŽNL veterana ulaze prvak II ŽNL. Kod natjecanja juniora, pionira, mlađih pionira i limaća natjecanje se provodi u 2 skupine prema teritorijalnom ustroju i to u skupini „A“ i skupini „B“. Nakon završetka natjecanja po skupinama igraju se 2 utakmice za razigravanje od 1-4 mjesta. Takve utakmice međusobno igraju prvaci liga „A“ i „B“ za 1 i 2 mjesto a drugoplasirani za 3 i 4 mjesto. U natjecanju juniora, pionira i mlađih pionira ekipe NK ZAGOREC iz Krapine nastupaju van konkurencije. Klubovi koji u natjecanju nastupaju sa dvije ekipe dužni su dostaviti u ured tajništva spisak igrača za 1 i 2 ekipu te igrači iz 1 ekipe nemaju pravo nastupa za 2 ekipu i obratno.

 **Članak 70**

 Disciplinske kazne i suspenzije igrača, športskih djelatnika i klubova, objavljuju se u Službenom glasniku NSKZŽ Zabok.

 **Članak 71**

 **TRAJANJE UTAKMICA**

SENIORI 2 X 45 minuta

JUNIORI 2 x 45 minuta

PIONIRI 2 x 35 minuta

MLAĐI PIONIRI 2 x 30 minuta

LIMAČI 2 x 25 minuta

ZAGIĆI 2 x 20 minuta

VETERANI 2 x 40 minuta

 Za sve što nije predviđeno ovim Propozicijama, vrijede odredbe Pravilnika o nogometnim natjecanjima HNS-a.

 Svaki klub je dužan proučiti ove Propozicije i čuvati ih u službenim prostorijama kluba.

 Zabok, 21. kolovoz 2017. godine.

 **PREDSJEDNIK**

 Stjepan Merkaš v.r.